Madame Monsieur

Madame Monsieur — vokalist Emili Satt və prodüser Jan-Karl Lukasdan təşkil olunan Fransalı musiqi dueti. Onlar "Mercy" mahnısı ilə Fransanı 2018 Avroviziya Mahnı Müsabiqəsində təmsil etmişdirlər.

 Yaranma tarixçəsi 
Emili Satt və Jan-Karl Lukas ilk dəfə 2008-ci ildə tanış olmuş və Madame Monsieur duetini birlikdə yaratmışdırlar. 2015-ci ildə duet Fransız reper Yusufa üçün "Smile" mahnısını bəstələmiş və daha sonra France 2 telekanalında yayımlanan Taratata musiqi şousunda iştirak etmişdirlər. Duetin debüt albomu olan Tandem 2016-cı ilin noyabr ayında işıq üzü görmüşdür.

2018-ci ilin yanvar ayında Madame Monsieur duetinin "Mercy" mahnısı ilə Fransa telekanalının Avroviziya Mahnı Müsabiqəsi üçün təşkil etdiyi milli seçim turunda iştirak edəcəyi öz təsdiqini tapmışdır. Seçim turunda onlar yarımfinal mərhələsini uğurla adlayaraq, finala vəsiqə qazanmışdırlar. Finalda duet bir daha öz mahnısını ifa etmiş və nəticədə ən çox xal toplayaraq, yarışmanın qalibləri elan olunaraq, Fransanı Portuqaliyanın paytaxtı Lissabonda keçirilən Avroviziya 2018-də təmsil etmək hüququ qazanmışdırlar.

Fransa Böyük Beşlik ölkələrindən biri olduğu üçün Madame Monsieur 12 may tarixində keçirilən Avroviziya finalından mübarizəyə qoşulmuşdur. Nəticədə duet 26 ölkə təmsilçisinin yarışdığı final şousunda 173 xal toplayaraq, 13-cü yerdə qərarlaşmışdır.

 Heyət 
 Emili Satt () — vokalist
 Jan-Karl Lukas () — prodüser, dəstək vokalçı

 Diskoqrafiya 

 Albomlar 
 Albom adı İl Tandem 2016

 Sinqllar 
 Mahnı adı İl "You Make Me Smile" 2015 "Égérie" 2016 "See Ya"(S. Pri Noir ilə birlikdə) "Morts ou vifs"(Jok'Air və İbrahim Maaluf ilə birlikdə) "Partir" "Tournera"(Yussufa ilə duet) "Mercy" 2018 "Comme un reine"

 İstinadlar 

 Həmçinin bax 

Kateqoriya:2018 Avroviziya Mahnı Müsabiqəsi
Kateqoriya:Fransa Avroviziya Mahnı Müsabiqəsində
Kateqoriya:Fransa musiqi qrupları